Document ID: 32006D0132

KOMISJONI OTSUS,
13. veebruar 2006,
Itaalia veiste andmebaasi täielikult töökorras olevaks tunnistamise kohta
(teatavaks tehtud numbri K(2006) 350 all)
(Ainult itaaliakeelne tekst on autentne)
(2006/132/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta, eriti selle artikli 6 lõiget 3, (1)
ning arvestades järgmist:
(1)
Itaalia on esitanud palve tunnistada täielikult töökorras olevaks andmebaas, mis moodustab osa Itaalia veiste identifitseerimis- ja registreerimissüsteemist vastavalt määrusele (EÜ) nr 1760/2000.
(2)
Itaalia ametivõimud esitasid asjakohase informatsiooni, mida täpsustati 22. septembril 2005.
(3)
Itaalia ametivõimud on tõstnud andmebaasi usaldusväärsust eelkõige tagades, et i) rakendatakse lisameetmeid, sh kontrolle, et loomapidajad peaksid kinni loomade sünnist, liikumisest ja surmast teavitamise seitsmepäevasest tähtajast, ii) rakendatakse lisameetmeid, mis võimaldaks automaatselt või kohapealse kontrolli käigus avastatud vigu ja lünki kiiresti korrigeerida, iii) rakendatakse lisameetmeid, mis tagavad, et loomade liikumine, eelkõige turule ja turult tagasi, talletatakse andmebaasis, iv) võetakse meetmeid, mis tagavad veiste identifitseerimise ja registreerimise kontrolli vastavalt komisjoni määrusele (EÜ) nr 1082/2003. (2)
(4)
Itaalia ametivõimud kohustusid rakendama kokkulepitud parandusi hiljemalt 31. märtsiks 2006.
(5)
Tulenevalt eeltoodust on Itaalia veiste andmebaasi täielikult töökorras olevaks tunnistamine õigustatud,
ON VASTU VÕTNUD KÄESOLEVA OTSUSE:
Artikkel 1
Itaalia veiste andmebaas on tunnistatud täielikult töökorras olevaks 1. aprillist 2006.
Artikkel 2
Käesolev otsus on adresseeritud Itaalia Vabariigile.
Brüssel, 13. veebruar 2006

Labels: 17
3
6
12
18